Auðna Tæknitorg og Tilraunastöð Háskóla Íslands í meinafræði að Keldum hafa gert samstarfssamning . Á myndinni , sem tekin er undiskrift samningsins eru Sigurður Ingvarsson forstöðumaður Tilraunastöðvarinnar og Einar Mäntylä framkvæmdastjóri Auðnu Tæknitorgs . Auðna Tæknitorg aðstoðar vísindasamfélagið við að skila uppfinningum og hagnýtanlegum rannsóknarniðurstöðum til samfélagsins í formi lausna , verðmætasköpunar og aukinnar samkeppnishæfni . Auðna Tæknitorg sinnir tækni - og þekkingaryfirfærslu fyrir alla háskóla landsins og helstu opinberu rannsóknastofnanir . Markmiðið er að styðja íslenskt vísindasamfélag með ráðum og dáð þegar kemur að hugverkavernd , greiningu á markaðs - og hugverkalandslagi , tengja uppfinningar og vænleg nýsköpunarverkefni við fjárfesta og atvinnulíf og aðstoða við sprotafyrirtækjamyndun . Auðna Tæknitorg vill stuðla að auknum samfélagslegum áhrifum og verðmætasköpun vísinda og tækni úr íslensku vísindasamfélagi , bæði á Íslandi og úti í heimi . Síða uppfærð / breytt 4 . December 2019 . Númer síðu : 1491 Tilraunastöð Háskóla Íslands í meinafræði að Keldum